NLE Choppa

NLE Choppa (əsl adı: Brayson Laşan Potts; ) — ABŞ repçisi. Tennessinin Memfis şəhərindən olan Choppa 2019-cu ildə buraxdığı "Shotta Flow" sinqlı ilə şöhrət qazandı. Bu mahnı Billboard Hot 100 hit-paradında yuxarı sıralarda qərarlaşdı, sonralar RIAA tərəfindən platin sertifikata layiq görüldü. Mahnı həmçinin onun həmin il yayımladığı "Cottonwood" minialbomunda yer aldı. 

NLE Choppa ilk studiya albomu "Top Shotta"nı 2020-ci ilin avqustunda dinləyicilərə təqdim etdi.  Albomun "Camelot" və "Walk Em Down" mahnıları Billboard hit-paradında ilk 10-luğa daxil oldu. 2023-cü ildə ikinci studiya albomu "Cottonwood 2"nu buraxmazdan əvvəl "From Dark to Light" və "Me vs. Me" miksteyplərini yayımladı. Albomun ən populyar treki "Slut Me Out" oldu.

 Həyatı 
Brayson Laşan Potts 1 noyabr 2002-ci ildə Tennessinin Memfis şəhərində anadan olub. Atası afroamerikalı, anası isə yamaykalıdır. O, Parkway Village bölgəsində böyüyüb. Cordova məktəbində təhsil alıb və basketbol oynayıb. 15 yaşında dostlarına qoşularaq freestyle rep oxuyub, 16 yaşında isə replə ciddi şəkildə məşğul olmağa başlayıb.

 Şəxsi həyatı 
NLE Choppa 20 iyun 2020-ci ildə ata olub. Onun Klover Brayl Potts adlı qızı dünyaya gəlib. O, bu haqda deyib: "Qızım üçün dəyişməli və daha yaxşı insan olacağam".

Choppa 2020-ci ilin avqustunda "Awakened Choppa" adlı YouTube kanalını yaradıb. O, kanalına sağlam həyat tərzi və veqanlıqla bağlı videolar yerləşdirib.

NLE Choppa bir vaxtlar yetkinlik yaşına çatmayanlar üçün cəzaçəkmə müəssəsinə düşüb. Bu hadisədən sonra o, davranışlarını dəyişdirdiyini bildirib.

O, 29 mart 2021-ci ildə oğurluq, narkotik və silah istifadəsi ittihamları ilə həbs olundu. Bunun ardınca "First Day Out" freestyle repini yayımladı.

3 may 2021-ci ildə NLE Choppa və yoldaşları Santa Monikadakı davaya qarışdı.

NLE Choppa 9 iyun 2021-ci ildə xərçəng xəstəliyindən əziyyət çəkən qıza yardım etdiyini bildirdi, lakin bunun doğru olduğunu təsdiqləyəcək sübut tapılmadı.

O, 6 mart 2022-ci ildə sevgilisi Marissa Da’Nae-nin hamilə ikən övladını düşük səbəbilə itirdiyini bildirdi.

16 avqust 2023-cü ildə NLE Choppa ikinci dəfə ata oldu. Onun Da’Nae ilə münasibəti nəticəsində ilk dəfə Chozen Wone Da’Shun Potts adlı övladı dünyaya gəldi.

 Diskoqrafiya 
 Studiya albomları 
Top Shotta (2020)
Cottonwood 2 (2023)

 İstinadlar 

 Xarici keçidlər 





Kateqoriya:ABŞ repçiləri